n_a

liovugasu.Avivuli vo mugitsi gwo muyai vatayanza kumoloma amang'ana amalulu ku mkali wo muyai na aveye ne inda mba. Kandi mkali no musatsa mtakubani mkali naveye neinda mba. Ing'inga yindi umwana amanya atula (mkali alogosa) kigira liyoga lienyumba anoho yivulwa nemiima imidamanu ijamwakola naveye muinda. Mwilwatsi Paul yaali nikivuni lwayahandikila avakorintho ndi, mutasulana avenena avene vugila nimutalagani inyinga. Muduke kuva ne inyinga yovweyangu vwokusaala na muve halala. Kandi setani ataduka kumugelitsa kigira kulivula kwigaya lyenyu. Avandu vanyingi umusatsa no mukali vavetsa soni ukusaala nivenya kuva halala ma mulala kuvo atumikila tsingulu kuliva liavo lio muvili. Ma ulwomkali ahelitsa umwana, uyu yivulangwa neliva iliekilage kidamanu, ikilala kitula ku mama wewe ne kindi ku baba wewe. Umwana uhelitsiywi mulitumikilwa tsingulu avetsa umwana mudamanu mwene na adambitsa avivuli ne hiili yeye. Kigira ki kusaala ku chai ya kunwetsa kandi kusaala ku chokulia nikukili kulia navutswa nikuduka ku miyinzi jo muvili kuva soni ukusaala? Niiva no vwoni ukusaala kugene yaga kigira ki mwenya kukola yaga? Nikigira ki mwenya umwana mwivuli? Muletana kigila ki na mwenya ki nimuletani? Na Nyasaye uwamulomba, yamulomba kigira ki? Adamu na Hawa valasaala Nyasaye muliva liavo halala ngano Nyasaye siyali avavalitsi uvwoni kuvo mba. Ngano miyinzi javo jagasitswa navana vavo. Inze nzegitsa yaga kuvakiivula avana -mukali no musatsa. Ni mwenya mwivuli avana avalahi na ve miima milahi, musaale nimukili kuva halala mu liiva lyienyu lie nyumba, ku Nyasaye agasitsi avana vinyu halala ne tsindaa tsienyu ku ulwivulu lwenyu lugasitswi umwana niyivuliywi, yaani vatsanga vamuvidi. Yesu lwayali niyakamala kwivulwa, mama wewe na baba wewe vatsia Bethlehemu ye Vuyuda na vamuha vihanwa nivamusigamira. Munye avamunyoye umwana, mutamenyi naye amadiku amanyingi nakikiri kuvidwa naho kusaliswa mba. Mwononya ingavi yo mwana uyu., mumuchelevitsa ku muyinzi gwa nyasaye yenya amuhe. Amadiku ga kale amakanisa ni gakili kumanyikana ku avalogooli, avandu vaswakila avana vavo ma vavidwa ilivoola ndi vavilukange ni vasaaliswa.



MWANA NU WA VWAHA 

Munyi avivuli va vana muveye avatumwa va Nyasaye naho kuli amagungi (ividera) kandi avayinziri va Nyasaye. Kandi ive siumanyaa ikya Nyasaye yavika muive nitali umulindi vutswa. Kandi umuvili gugwo oteve Nyasaye mulisala aviki mu ivindu Wilahi na ive ummwene ugunihidzi, uguhe ililia lilahi. Kandi tsimoni tsityo na vyosi

Vivelo vivyo ulindili Nyasaye halala ni HIILI yoyo mulisuvila lilahi no vutii ove kuli ITAYA naho MUZABIBU. Uyanzitisi Nyasaye, avivuli ne HIILI. Ulwa musanga no wacho (Mukali no musatsa) ovogono inyinga mukyivula. Nyasaye aviki mumunyi EMBEGO indahi iya munyi avivuli mulihevelwa ku amadanyi ku HIILI NA NYASAYE kandi Nyasaye mwene alakuyanza kigira wamulindira imiandu jije kutura muinda kuduka lwayivulwa ma avilukitswi vulahi. EMBEGO yo mundu musatsa ukutsia ahaitsia kulindilwa hadukana embego yene yiyi eve indahi itavula kulwalila munda naho mumalova gaitsia mu mba, kandi enyole uvulindi uvulahi ku emele vulahi nayo ivilukitswi vulahi ku nayo ilaame amatunda amalahi. Yiki nikyo ikyagila avandu nivatsia kuteva umukali ma venya